**Întrebări**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce nu se-amestecă totul?

De ce nu se-acoperă

Pielea lucioasă a pământului cu blană?

De ce nu răsare iarba verde și fragedă

Pe spinarea fierbinte a fiarelor din păduri?

De ce nu le cresc pomilor aripi

Și păsărilor rădăcini?

De ce nu ciripesc pietricelele fericite

De pe marginea râului?

Eu de ce nu învăț să urăsc?

Eu de ce?

- O, Doamne, ce copil obositor,

Oftează îngerul.